Sny (singel)

„Sny“ sú v poradí piatym singlom z albumu Tlaková níž Mira Jaroša. V 32. týždni roku 2009 sa stala 11. najhranejšou slovenskou skladbou v slovenskom éteri.

Vznik 
Pesnička stojí na základoch nahrávky „What have you done for me lately“ od Janet Jackson. Experimentálna skladba bola doplnená o vokály speváčky Cookie z hudobnej formácie Save the Cookie, ktorá po prvýkrát spievala v slovenčine. Producent Vlado Gnepa dodal nahrávke novú elektronickú podobu, bicie sa nahrali nanovo, husľové sólo z pôvodnej verzie nahradil orchester. Skladba „Sny“ sa stala letným singlom. Je o odvahe človeka žiť svoje sny, niečo pre ne urobiť, tiež rieši slobodu prejavu človeka a jeho sexuality. Má hlboký význam, ktorý je obalený do jednoduchého komerčného obalu. Veľké rádia pesničku odignorovali, no lokálne rádia ju vyniesli v auguste 2009 na 11. priečku najhranejších slovenských nahrávok. Pesnička „Sny“ bola zároveň už piatym Jarošovým singlom z albumu Tlaková níž a v tanečných hitparádach sa jej darilo veľmi dobre. Existuje niekoľko verzií skladby. Väčšinu naspieval Miro sólovo, v rádiovej verzii a remixoch Save the Cookie spieva s Cookie. "Dirrrty violin remix" obsahuje vzdychanie Janet Jackson.

Oficiálne verzie nahrávky 
Oficiálne verzie nahrávky:
 "Radio edit"
 "Album edit"
 "Album version"
 "Alternative version"
 "Alternative instrumental"
 "Save the Cookie remix"
 "Save the Cookie Dub"
 "Radio instrumental"
 "Dirrrty violin remix"

Referencie

Externé zdroje 
 Oficiálna stránka Mira Jaroša

Piesne Mira Jaroša
Piesne z 2009